ટ્રેડ વોરને લઇને સંકટના વાદળો ઘેરાયેલા છે. જાણકાર નિષ્ણાતોનું કહેવું છે કે, જો ટ્રેડવોરની શરૂઆત થશે તો કોમોડિટીની કિંમતો નવી ઉંચી સપાટી ઉપર પહોંચી શકે છે. ભારત ઉપર ટેરિફ વોરની કોઇ પ્રત્યક્ષ પ્રતિકુળ અસર થવાની સંભાવના દેખાઈ રહી નથી પરંતુ પરોક્ષરીતે તેની અસર ચોક્કસપણે થશે. સેકન્ડ ઓર્ડર ઇફેક્ટ જોવા મળી શકે છે. મેકેન્સીમાં ગ્લોબલ સીઈઓ કેવિન સ્નેડરે માહિતી આપતા કહ્યું છે કે, ભારત ઉપર ગ્લોબલ ટ્રેડવોરને લઇને કોઇ પ્રતિકુળ અસર થનાર નથી પરંતુ તેની અસર ચોક્કસપણે રહેશે. સ્નેડરે હાલમાં જ દક્ષિણ આફ્રિકામાં પ્રવર્તી રહેલા કૌભાંડના મામલામાં પણ વાત કરી હતી.